CELEX: 32020D1254
Language: ga
Date: 2020-09-07 00:00:00
Title: Cinneadh (CBES) 2020/1254 ón gComhairle an 7 Meán Fómhair 2020 lena leasaítear Cinneadh 2012/392/CBES maidir le misean CBSC an Aontais Eorpaigh sa Nígir (EUCAP Sahel Niger)

8.9.2020   
               
               
                  GA
               
               
                  Iris Oifigiúil an Aontais Eorpaigh
               
               
                  L 294/3
               
            
         CINNEADH (CBES) 2020/1254 ÓN gCOMHAIRLE
         an 7 Meán Fómhair 2020
         lena leasaítear Cinneadh 2012/392/CBES maidir le misean CBSC an Aontais Eorpaigh sa Nígir (EUCAP Sahel Niger)
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagail 42(4) agus 43(2) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 16 Iúil 2012, ghlac an Chomhairle Cinneadh 2012/392/CBES (1) lena mbunaítear misean CBSC an Aontais Eorpaigh sa Nígir chun tacú le fothú acmhainní ghníomhaithe slándála na Nígire chun an sceimhlitheoireacht agus an choireacht eagraithe a chomhrac (EUCAP Sahel Niger).
                  
               
                     (2)
                  
                  
                     An 18 Meán Fómhair 2018, ghlac an Chomhairle Cinneadh (CBES) 2018/1247 (2) lenar cuireadh síneadh le EUCAP Sahel Niger go dtí an 30 Meán Fómhair 2020.
                  
               
                     (3)
                  
                  
                     An 22 Bealtaine 2019, ghlac an Chomhairle Cinneadh (CBES) 2019/832 (3) lena bhforáiltear go rannchuideoidh EUCAP Sahel Niger le réigiúnú ghníomhaíocht CBSC sa tSaiheil, gan dochar dá phríomhshainordú sa Nígir
                  
               
                     (4)
                  
                  
                     An 28 Bealtaine agus an 30 Meitheamh 2020, chomhaontaigh an Coiste Polaitiúil agus Slándála, mar chuid den athbhreithniú straitéiseach ar an EUCAP Sahel Niger, síneadh a chur leis an misean sin go dtí an 30 Meán Fómhair 2022
                  
               
                     (5)
                  
                  
                     Ba cheart Cinneadh 2012/392/CBES ón gComhairle a leasú dá réir.
                  
               
                     (6)
                  
                  
                     Cuirfear EUCAP Sahel Niger i gcrích i gcomhthéacs staid a bhféadfadh meathlú teacht uirthi agus a d’fhéadfadh bac a chur ar bhaint amach chuspóirí ghníomhaíocht sheachtrach an Aontais mar a leagtar amach iad in Airteagal 21 den Chonradh ar an Aontas Eorpach,
                  
               TAR ÉIS AN CINNEADH SEO A GHLACADH:
         
            Airteagal 1
            Leasaítear Cinneadh 2012/392/CBES mar a leanas:
            
                        (1)
                     
                     
                        in Airteagal 3(1), cuirtear an méid seo a leanas in ionad phointí (c) agus (d):
                        
                                    “(c)
                                 
                                 
                                    chun tacú le cuspóirí an Aontais maidir leis an imirce, cumais fhórsaí slándála na Nígire a neartú i mbainistiú teorainneacha agus sa chomhrac i gcoinne na himirce neamhrialta;
                                 
                              
                                    (d)
                                 
                                 
                                    comhordú náisiúnta, réigiúnach agus idirnáisiúnta a éascú maidir leis an gcomhrac i gcoinne na sceimhlitheoireachta, na coireachta eagraithe agus na himirce neamhrialta, agus maidir leis an mbainistiú teorainneacha.”;
                                 
                              
                  
                        (2)
                     
                     
                        in Airteagal 13(1), cuirtear an fhomhír seo a leanas leis:
                        “Is é EUR 73 758 441,09 a bheidh sa mhéid tagartha airgeadais chun an caiteachas a bhaineann le EUCAP Sahel Niger a chumhdach don tréimhse ón 1 Deireadh Fómhair 2020 go dtí an 30 Meán Fómhair 2022.”;
                     
                  
                        (3)
                     
                     
                        in Airteagal 16, cuirtear an méid seo a leanas in ionad an dara habairt:
                        “Beidh feidhm aige go dtí an 30 Meán Fómhair 2022.”.
                     
                  
         
            Airteagal 2
            Tiocfaidh an Cinneadh seo i bhfeidhm ar dháta a ghlactha.
         
         
            Arna dhéanamh sa Bhruiséil, 7 Meán Fómhair 2020.
            
               
                  Thar ceann na Comhairle
               
               
                  An tUachtarán
               
               M ROTH
            
         
         
            (1)  Cinneadh 2012/392/CBES ón gComhairle an 16 Iúil 2012 maidir le misean CBSC an Aontais Eorpaigh sa Nígir (EUCAP Sahel Niger) (IO L 187, 17.7.2012, lch. 48).
         
            (2)  Cinneadh (CBES) 2018/1247 ón gComhairle an 18 Meán Fómhair 2018 lena leasaítear Cinneadh 2012/392/CBES maidir le misean CBSC an Aontais Eorpaigh sa Nígir (EUCAP Sahel Niger) (IO L 235, 19.9.2018, lch. 7).
         
            (3)  Cinneadh (CBES) 2019/832 ón gComhairle an 22 Bealtaine 2019 lena leasaítear Cinneadh 2012/392/CBES maidir le misean CBSC an Aontais Eorpaigh sa Nígir (EUCAP Sahel Niger) (IO L 137, 23.5.2019, lch. 64).